
PËR PËRCAKTIMIN E ELEMENTEVE TË CILËSISË PËR KLASIFIKIMIN E STATUSIT EKOLOGJIK TË LUMENJVE, LIQENEVE, UJËRAVE TRANZITORE, UJËRAVE BREGDETARE DHE TRUPAVE UJORË SIPËRFAQËSORË ARTIFICIALË DHE TEPËR TË MODIFIKUAR, KLASIFIKIMIN E STATUSIT EKOLOGJIK TË TYRE, SI DHE KËRKESAVE PËR KRYERJEN E ANALIZËS SË KARAKTERISTIKAVE DHE VLERËSIMIN E NDIKIMIT TË AKTIVITETIT NJERËZOR NË STATUSIN E UJËRAVE SIPËRFAQËSORE PËR ÇDO BASEN LUMOR OSE LIQENOR[footnoteRef:2] [2:  Ky vendim është përafruar pjesërisht me:
- direktivën 2000/60/KE të Parlamentit Evropian dhe të Këshillit, datë 23 tetor 2000, “Për krijimin e një kuadri për veprimin e komunitetit në fushën e politikës së ujërave”, të ndryshuar. Numri CELEX 32000L0060, Fletorja Zyrtare e Bashkimit Evropian, seria L, nr. 327, datë 22.12.2000, faqe 1–73.] 


Në mbështetje të nenit 100 të Kushtetutës dhe të neneve 20, pika 2, e 27, pika 3, të ligjit nr. 29/2024, “Për burimet ujore”, të ndryshuar, me propozimin e Kryeministrit, Këshilli i Ministrave

VENDOSI:

1. Miratimin e kërkesave për kryerjen e analizës së karakteristikave dhe vlerësimin e ndikimit të aktivitetit njerëzor në statusin e ujërave sipërfaqësore, përcaktimin e elementeve të cilësisë dhe klasifikimit të statusit ekologjik të trupave ujorë sipërfaqësorë, përcaktimin e cilësisë ekologjike shumë të mirë, të mirë dhe mesatare të ujërave sipërfaqësore, përcaktimin e kritereve të potencialit ekologjik shumë të mirë, të mirë dhe mesatar të një trupi ujor tepër të modifikuar ose artificial, si dhe miratimin e procedurës për përcaktimin e standardeve të cilësisë kimike, sipas parashikimeve të këtij vendimi.
2. Agjencia e Menaxhimit të Burimeve Ujore (në vijim “AMBU”) kryen analizën e karakteristikave (në vijim “karakterizimin”) fillestare të trupave ujorë sipërfaqësorë për çdo basen apo rajon baseni lumor, sipas rastit, në përputhje me kërkesat e përcaktuara në shtojcën I, që i bashkëlidhet këtij vendimi dhe është pjesë përbërëse e tij.
3. AMBU-ja kryen vlerësimin e ndikimit të aktivitetit njerëzor në statusin e trupave ujorë sipërfaqësorë, në përputhje me kërkesat e përcaktuara në shtojcën II, që i bashkëlidhet këtij vendimi dhe është pjesë përbërëse e tij.
4. Elementet e cilësisë për klasifikimin e statusit ekologjik të lumenjve të liqeneve, ujërave tranzitore dhe ujërave bregdetare përcaktohen në shtojcën III, që i bashkëlidhet këtij vendimi dhe është pjesë përbërëse e tij.
5. Elementet e cilësisë, të përcaktuara në shtojcën III, të këtij vendimi, do të aplikohen njësoj edhe në rastin e trupave ujorë artificialë ose tepër të modifikuar, vetëm në rastet kur këta të fundit përngjajnë me trupat ujorë natyrorë, të specifikuar në pikën 4 të këtij vendimi.
6. Parashikimet e përgjithshme lidhur me klasifikimin e statusit ekologjik të lumenjve, liqeneve, ujërave tranzitore dhe ujërave bregdetare përcaktohen në shtojcën IV, që i bashkëlidhet këtij vendimi dhe është pjesë përbërëse e tij.
7. Parashikimet specifike të statusit ekologjik shumë të mirë, të mirë dhe mesatar të lumenjve, liqeneve, ujërave tranzitore dhe ujërave bregdetare lidhur me elementet biologjike, hidromorfologjike dhe fiziko-kimike të cilësisë përcaktohen në shtojcën V, që është pjesë përbërëse e këtij vendimi.
8. Parashikimet specifike të statusit ekologjik shumë të mirë, të mirë dhe mesatar të trupave ujorë tepër të modifikuar ose artificialë lidhur me elementet biologjike, hidromorfologjike dhe fiziko-kimike të cilësisë përcaktohen në shtojcën VI, që është pjesë përbërëse e këtij vendimi.
9. Standardet kimike të cilësisë së trupave ujorë sipërfaqësorë përcaktohen sipas procedurës të parashikuar në shtojcën VII, që i bashkëlidhet këtij vendimi dhe është pjesë përbërëse e tij.
10. Për efekt të zbatimit të këtij vendimi lidhur me karakterizimin e trupave ujorë do të përdoret sistemi A, sipas shtojcës I, deri në momentin kur të sigurohen të dhënat e nevojshme dhe të mjaftueshme për të përdorur sistemin B.
11. Në vendimin nr. 1015, datë 16.12.2020, të Këshillit të Ministrave, “Për përmbajtjen, zhvillimin dhe zbatimin e Strategjisë Kombëtare të Menaxhimit të Burimeve Ujore, të planeve të menaxhimit të baseneve ujore dhe të planeve të menaxhimit të rrezikut nga përmbytjet”, bëhen këto ndryshime:
a) Në shkronjën “b”, të pikës 1, të kreut 1, të shtojcës II, fjalët “... e ujërave sipërfaqësore ...” hiqen;
b) Pikat 1.1, 1.2, 1.3, 1.4 dhe 1.5, të aneksit I; pikat 1.1 dhe 1.2 në përmbledhjen e aneksit 5, dhe nënpikat 1.1 dhe 1.2, të pikës 1, “Statusi i ujërave sipërfaqësore”, të aneksit 5, pjesë e shtojcës III, shfuqizohen.
12. Ngarkohen Agjencia e Menaxhimit të Burimeve Ujore dhe Agjencia Kombëtare e Mjedisit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Belinda Balluku

SHTOJCA I
KËRKESAT PËR KARAKTERIZIMIN E TRUPAVE UJORË SIPËRFAQËSORË TË BASENEVE LUMORE

1. KARAKTERIZIMI I TRUPAVE UJORË SIPËRFAQËSORË
1.1. AMBU-ja identifikon vendndodhjen dhe kufijtë e trupave ujorë sipërfaqësorë dhe kryen karakterizimin fillestar të tyre, në përputhje me metodologjinë në vijim. AMBU-ja mund të grupojë disa trupa ujorë sipërfaqësorë, me qëllim karakterizimin fillestar.
 1.2. Trupat ujorë sipërfaqësorë, brenda një baseni lumor, klasifikohen në njërën prej kategorive të trupave ujorë sipërfaqësorë të mëposhtëm:
- Lumenj;
- Liqene;
- Ujëra tranzitore;
- Ujëra bregdetare;
- Trupa ujorë sipërfaqësorë artificialë;
- Trupa ujorë sipërfaqësorë tepër të modifikuar.
1.3. Për secilën prej kategorive të ujërave sipërfaqësore përcaktohen tipat e trupave ujorë sipërfaqësorë, brenda basenit lumor. Këta tipa përcaktohen duke përdorur sistemin A ose sistemin B, siç përcaktohet në tabelat 1–8.
1.4. Nëse përdoret sistemi A, trupat ujorë sipërfaqësorë, brenda basenit lumor (lumenj, liqene, trupa ujorë artificialë dhe tepër të modifikuar), klasifikohen fillimisht në rajonin ekologjik Dinarik të Ballkanit Perëndimor ose (ujërat bregdetare dhe kalimtare) në rajonin ekologjik të detit Mesdhe. Trupat ujorë, brenda këtyre rajoneve ekologjike (paraqitur në figurën 1 më poshtë), përcaktohen sipas tipit të trupit ujor, në përputhje me parashikimet e përshkruara në tabelat 1, 3, 5 dhe 7.
1.5. Nëse përdoret sistemi B (me faktorë të detyrueshëm dhe jo të detyrueshëm), i parashtruar në tabelat 2, 4, 6 dhe 8, duhet të arrihet të paktën i njëjti nivel diferencimi, si në rastin kur do të përdorej sistemi A. Trupat ujorë sipërfaqësorë, brenda basenit lumor, diferencohen në bazë të vlerave të përshkruesve të detyrueshëm. Këta përshkrues të detyrueshëm apo kombinimi i tyre mundësojnë përcaktimin e saktë të kushteve biologjike, reference specifike për çdo tip trupi ujor. 
1.6. Për trupat ujorë artificialë dhe tepër të modifikuar, diferencimi bëhet në përputhje me përshkruesit e kategorisë së trupit ujor, me të cilin këta trupa ujorë ngjasojnë më shumë. 
1.7. AMBU-ja publikon hartën ose hartat (në format GIS) të vendndodhjeve gjeografike të këtyre tipave, sipas shkallës së diferencimit që kërkohet nga sistemi A, si pjesë përbërëse e planeve të menaxhimit të baseneve lumore përkatëse.

2. TIPAT E TRUPAVE UJORË SIPËRFAQËSORË 
2.1. Lumenjtë 

Tabela 1. SISTEMI A
	Tipoligjia 
	Përshkruesit

	
	Tipologjia e lartësisë (TL)

	Tipi
	Përshkrimi
	Lartësia

	
	e ulët
	<200 m

	
	mesatare
	200–800 m

	
	e lartë
	> 800 m

	
	Tipologjia e madhësisë bazuar në zonën ujëmbajtëse (TZU)

	
	Përshkrimi
	Madhësia

	
	e vogël
	10-100 km2

	
	mesatare
	101–1.000 km2

	
	e madhe
	1.001–10.000 km2

	
	shumë e madhe
	> 10.000 km2

	
	Tipologjia e bazuar në gjeologji (TGj)

	
	Përshkrimi

	
	gëlqeror

	
	silicor

	
	organik



Tabela 2. SISTEMI B
	Karakterizimi alternativ
	Faktorët fizikë dhe kimikë që mund të përcaktojnë karakteristikat e lumit apo pjesëve të lumit dhe, për rrjedhojë, strukturën dhe përbërjen biologjike të popullatës

	Faktorët e detyrueshëm
	lartësia

gjerësia

gjatësia

gjeologjia

madhësia

	Faktorët jo të detyrueshëm
	largësia nga burimi 

energjia e rrjedhës (funksion i prurjes dhe i pjerrësisë)

gjerësia mesatare e ujit

thellësia mesatare e ujit

pjerrësia mesatare e ujit

forma dhe trajta e shtratit kryesor të lumit

kategoria e prurjes së lumit

forma e luginës

transporti i mbetjeve të ngurta

aftësia për të neutralizuar acidin

përbërja mesatare e substratit

klorur

diapazoni i temperaturës së ajrit

temperatura mesatare e ajrit

reshjet


 

2.2. Liqenet 
Tabela 3. SISTEMI A
	Tipologjia 
	Përshkruesit

	Tipi
	Tipologjia e lartësisë (TL)

	
	Përshkrimi
	Lartësia

	
	e ulët
	<200 m

	
	mesatare
	200—800 m

	
	e lartë
	> 800 m

	
	Tipologjia e thellësisë bazuar në thellësinë mesatare

	
	Përshkrimi
	Thellësia

	
	e cekët
	<3 m

	
	mesatare
	3–15 m

	
	e thellë
	> 15 m

	
	Tipologjia e madhësisë bazuar në sipërfaqe

	
	Përshkrimi
	Sipërfaqja

	
	e vogël 
	0,5–1 km2

	
	mesatare 
	1–10 km2

	
	e madhe 
	10–100 km2

	
	shumë e madhe 
	> 100 km2

	
	Tipologjia e bazuar në gjeologji

	
	Përshkrimi

	
	gëlqeror

	
	silicor

	
	organik


 
Tabela 4. SISTEMI B
	Karakterizimi alternativ
	Faktorët fizikë dhe kimikë që mund të përcaktojnë karakteristikat e liqenit dhe, për rrjedhojë, strukturën dhe përbërjen biologjike të popullatës

	Faktorët e detyrueshëm
	lartësia

gjerësia

gjatësia

thellësia

gjeologjia

madhësia

	Faktorët jo të detyrueshëm
	thellësia mesatare e trupit ujor
 
forma e liqenit

koha e qëndrimit

temperatura mesatare e ajrit

diapazoni i temperaturës së ajrit

karakteristikat e përziera (për shembull monomike, dimike, polimike)

kapaciteti acid-neutralizues 

përmbajtja e lëndëve ushqyese 

përbërja mesatare e substratit

luhatja e nivelit të ujit


 






2.3. Ujërat tranzitore 

Tabela 5. SISTEMI A
	Tipologjia 
	Përshkruesit

	Tipi
	Bazuar në kripësinë mesatare vjetore

	
	Përshkrimi
	Vlera

	
	ujërat e ëmbla
	< 0,5 ‰

	
	oligohaline
	0,5 deri në < 5 ‰

	
	mezohaline
	5 deri në 18‰

	
	polihaline
	18 deri në 30‰

	
	euhaline
	30 deri në 40‰

	
	Bazuar në diapazonin baticor mesatar

	
	Përshkrimi
	Diapazoni

	
	mikrobaticor
	<2 m

	
	mezobaticor
	2–4 m 

	
	makrobaticor
	> 4 m



Tabela 6. SISTEMI B
	Karakterizimi alternativ
	Faktorët fizikë dhe kimikë që mund të përcaktojnë karakteristikat e liqenit dhe, për rrjedhojë, strukturën dhe përbërjen biologjike të popullatës

	Faktorët e detyrueshëm
	gjerësia

gjatësia

diapazoni baticor

kripësia

	Faktorët jo të detyrueshëm
	thellësia

shpejtësia e rrymës

ekspozimi i valëve

koha e qëndrimit

temperatura mesatare e ujit

karakteristikat e përziera

turbullira

përbërja mesatare e substratit

forma

diapazoni i temperaturës së ujit


 2.4. Ujërat bregdetare 

Tabela 7. SISTEMI A 
	Tipologjia
	Përshkruesit

	Tipi
	Bazuar në kripësinë mesatare vjetore

	
	Përshkrimi
	Vlera

	
	ujëra të ëmbla
	< 0.5 ‰

	
	oligohaline
	0.5 deri në < 5 ‰

	
	mezohaline
	5 deri në < 18 ‰

	
	det polihalin
	18 deri në < 35 ‰

	
	det euhalin 
	35 deri në < 40 ‰

	
	Bazuar në thellësinë mesatare

	
	Përshkrimi
	Thellësia

	
	ujëra të cekëta
	<30 m

	
	ujëra mesatare
	30–200 m

	
	ujëra të thella
	 > 200 m



Tabela 8. SISTEMI B
	Karakterizimi alternativ
	Faktorët fizikë dhe kimike që mund të përcaktojnë karakteristikat e liqenit dhe, për rrjedhojë, strukturën dhe përbërjen biologjike të popullatës

	Faktorët e detyrueshëm
	gjerësia

gjatësia

amplituda e baticës

kripësia

	Faktorët jo të detyrueshëm
	shpejtësia e rrymës

ekspozimi i valëve

temperatura mesatare e ujit

karakteristikat e përziera

turbullira

koha e qëndrimit (e gjireve të mbyllura)

përbërja mesatare e substratit

diapazoni i temperaturës së ujit


 



3. PËRCAKTIMI I KUSHTEVE REFERENCE SPECIFIKE PËR TIPAT E TRUPAVE UJORË SIPËRFAQËSORË
3.1. Për çdo trup ujor të karakterizuar në përputhje me pikën 1, të kësaj shtojce përcaktohen: 
a) kushtet hidromorfologjike dhe fiziko-kimike specifike për tipin, që përfaqësojnë vlerat e elementeve hidromorfologjike dhe fiziko-kimike të cilësisë, të përshkruara në pikën 2, të kësaj shtojce, vetëm për ata trupa ujorë, të klasifikuar me status ekologjik shumë të mirë, të përcaktuar në përputhje me elementet e cilësisë dhe përkufizimet normative në shtojcave III, IV dhe V, të këtij vendimi;
b) kushtet biologjike reference specifike për tipin e trupit ujor, duke pasur parasysh vlerat e elementeve biologjike të cilësisë, të specifikuara për atë tip trupi ujor sipërfaqësor, të klasifikuar me status ekologjik shumë të mirë, të përcaktuar në përputhje me elementet e cilësisë dhe përkufizimet normative në shtojcat III, IV dhe V, të këtij vendimi.
3.2. Në rastin e trupave ujorë sipërfaqësorë artificialë ose tepër të modifikuar, si referencë për statusin ekologjik shumë të mirë, do të përdoret potenciali ekologjik maksimal, i klasifikuar në përputhje me parashikimet e shtojcës VI, të këtij vendimi. Vlera e potencialit ekologjik maksimal, për çdo trup ujor, do të rishikohet çdo 6 vjet.
3.3. Përcaktimi i kushteve specifike, për çdo tip trupi ujor, për qëllim të nënpikave 3.1 dhe 3.2, të kësaj pike, mund të kryhet me metodën hapësinore apo me modelim ose përmes kombinimit të tyre. Kur përdorimi i këtyre metodave nuk është i mundur, AMBU-ja mund të mbështetet në gjykimin profesional të ekspertëve të fushës. Në përcaktimin e statusit ekologjik shumë të mirë, lidhur me përqendrimet e ndotësve të veçantë, kufijtë e diktimit do të jenë ato që mund të arrihen në përputhje me teknikat e disponueshme, në kohën kur këto kushte reference specifike për tipin janë përcaktuar dhe që bazohen në të dhënat e niveleve për një komponim të caktuar (pra nga monitorimet/analizat që janë bërë sa arrin vlera mesatare e diktimit të këtij parametri), përveç përputhjes me teknikat.
3.4. AMBU-ja, për kushtet biologjike reference specifike për tipat e trupave ujorë, të përcaktuara me metodën hapësinore, krijon një rrjet reference për çdo tip trupi ujor sipërfaqësor. Rrjeti duhet të përmbajë një sërë vendndodhjesh me status shumë të mirë për të siguruar nivelin e duhur të besueshmërisë së vlerave të kushteve reference, duke pasur parasysh ndryshueshmërinë e vlerave të elementeve të cilësisë, që përkojnë me statusin ekologjik shumë të mirë, për atë tip trupi ujor sipërfaqësor, si dhe teknikat e modelimit që do të përdoren sipas përcaktimeve të nënpikës 3.5.
3.5. Kushtet biologjike reference, specifike për tipin e trupit ujor, të përcaktuara nëpërmjet modelimit, mund të identifikohen duke përdorur modelet parashikuese ose modele që rikrijojnë të shkuarën, bazuar në të dhëna historike. Modelet mbështeten në të dhënat historike, paleologjike dhe të dhëna të tjera dhe duhet të paraqesin një nivel besueshmërie të mjaftueshëm rreth vlerave për kushtet reference, duke siguruar se kushtet e përcaktuara janë në përputhje dhe të vlefshme për çdo tip trupi ujor sipërfaqësor.
3.6. Në rastet kur nuk është i mundur përcaktimi i kushteve reference të besueshme, specifike për tipin e trupit ujor, për një element të cilësisë, për shkak të shkallës së lartë të ndryshueshmërisë natyrore të atij elementi, që vjen jo vetëm si rezultat i ndryshimeve stinore, atëherë ky element mund të përjashtohet nga vlerësimi i statusit ekologjik. Në çdo rast, në vlerësimin e cilësisë duhet të merret në konsideratë lloji i elementit dhe pesha e tij, si dhe fakti nëse ka ose jo parametra të tjerë që luajnë rol të ngjashëm apo japin informacion për këtë vlerësim. AMBU-ja parashtron arsyet për këtë përjashtim në planin e menaxhimit të basenit lumor përkatës. 







SHTOJCA II
IDENTIFIKIMI I PRESIONEVE DHE VLERËSIMI I NDIKIMIT TË AKTIVITETIT NJERËZOR

1. IDENTIFIKIMI I PRESIONEVE
AMBU-ja mbledh dhe ruan informacionet për llojet dhe magnitudën e presioneve antropogjene domethënëse, të cilat mund të prekin trupat ujorë sipërfaqësorë të çdo baseni lumor, veçanërisht për:
1.1. Vlerësimin dhe identifikimin e ndotjes pikësore të konsiderueshme, veçanërisht të shkaktuar nga ato substanca që do të përcaktohen në përputhje me parashikimet e pikës 2, të nenit 67, të pikës 3, të nenit 75, dhe të pikës 3, të nenit 80, të ligjit nr. 29/2024, “Për burimet ujore”, të ndryshuar, të cilat gjenerohen nga veprimtaria urbane, industriale, bujqësore dhe instalime apo veprimtari të tjera, të identifikuara, në kuadër të legjislacionit për burimet ujore dhe mbrojtjen mjedisore;
1.2. Vlerësimin dhe identifikimin e ndotjeve jopikësore të konsiderueshme, veçanërisht të shkaktuara nga ato substanca, që përcaktohen në përputhje me parashikimet e pikës 2, të nenit 67, të pikës 3, të nenit 75, dhe të pikës 3, të nenit 80, të ligjit nr. 29/2024, “Për burimet ujore”, të ndryshuar, të cilat gjenerohen nga veprimtaria urbane, industriale, bujqësore dhe instalime apo veprimtari të tjera, të identifikuara në kuadër të legjislacionit për burimet ujore dhe mbrojtjen mjedisore;
1.3. Vlerësimin dhe identifikimin e vendndodhjeve të nxjerrjes së ujit nga veprimtari urbane, industriale, bujqësore dhe përdorimet e tjera, duke përfshirë edhe luhatjet stinore, kërkesën e përgjithshme vjetore dhe humbjet e ujit në sistemet e shpërndarjes;
1.4. Vlerësimin dhe identifikimin e ndikimit të rregullave të rëndësishme të rrjedhjes së ujit, duke përfshirë dhe transferimin e ujit dhe ndryshimin e tij për karakteristikat e përgjithshme të rrjedhjes dhe për balancat ujore;
1.5. Identifikimin e ndryshimeve morfologjike të konsiderueshme të trupave ujorë, përfshirë edhe vlerësimin e ndikimeve antropogjene, të cilat mund të shkaktojnë dëmtimin e shtratit të lumit të tilla, si nxjerrja e inerteve lumore, prita ujore, diga etj.;
1.6. Vlerësimin dhe identifikimin e ndikimeve të tjera antropogjene në statusin e ujërave sipërfaqësore;
1.7. Vlerësimin e veçorive të përdorimit të tokës, duke përfshirë identifikimin e zonave urbane, industriale, bujqësore e, kur shihet e përshtatshme, edhe të zonave të peshkimit e të atyre pyjore.
2. VLERËSIMI I NDIKIMIT
2.1. AMBU-ja kryen një vlerësim lidhur me aftësinë e trupit ujor për të përballuar presionet e identifikuara, në përputhje me pikën 1, të kësaj shtojce, në raport me statusin e trupit ujor sipërfaqësor përkatës. 
2.2. Për vlerësimin e mundësive që ka trupi ujor sipërfaqësor, brenda basenit lumor, për të mos arritur objektivat e cilësisë mjedisore, të përcaktuara për atë tip trupi ujor, përdoret informacioni i grumbulluar sipas pikës 1, të kësaj shtojce, apo çdo informacion tjetër, përfshirë edhe të dhënat e monitorimit mjedisor. Për të plotësuar këtë vlerësim mund të përdoren edhe teknikat e modelimit. 
2.3. Për trupat ujorë të identifikuar në rrezik për mospërmbushje të objektivave të cilësisë mjedisore, AMBU-ja kryen karakterizimin e mëtejshëm, kur shihet e përshtatshme për të përmirësuar, si programin e monitorimit të ujërave, ashtu edhe programet e masave të planeve të menaxhimit të baseneve lumore.






SHTOJCA III
ELEMENTET E CILËSISË PËR KLASIFIKIMIN E STATUSIT EKOLOGJIK

1. ELEMENTET E CILËSISË PËR KLASIFIKIMIN E STATUSIT EKOLOGJIK TË LUMENJVE
1.1 . Elementet e cilësisë për klasifikimin e statusit ekologjik të lumenjve përbëhen nga:
1.1.1. Elementet biologjike:
a) përbërja dhe larmia e florës ujore;
b) përbërja dhe larmia e faunës bentike jovertebrore;
c) përbërja, larmia dhe struktura moshore e faunës së peshqve.
1.1.2. Elementet hidromorfologjike, që mbështesin elementet biologjike:
a) regjimi hidrologjik:
 i. sasia dhe dinamika e rrjedhës ujore;
 ii. lidhja me trupat ujorë nëntokësorë.
 b) vijimësia e lumit;
 c) kushtet morfologjike;
 ç) thellësia dhe variacioni i lumit;
 d) struktura dhe nënshtresa e shtratit të lumit;
 dh) struktura e zonës së bregut. 
1.1.3. Elementet kimike dhe fiziko-kimike, që mbështesin elementet biologjike:
a) të përgjithshme:
 i. kushtet termale;
 ii. kushtet e oksigjenimit;
 iii. kripësia;
 iv. statusi i acidifikimit;
 v. gjendja e lëndëve ushqyese.
b) ndotës të veçantë:
i. ndotja nga të gjitha substancat prioritare, që janë identifikuar se shkarkohen në trupin ujor;
ii. ndotja nga substanca të tjera që janë identifikuar se shkarkohen në trupin ujor në sasi të konsiderueshme.
2. ELEMENTET E CILËSISË PËR KLASIFIKIMIN E STATUSIT EKOLOGJIK TË LIQENEVE
2.1. Elementet e cilësisë për klasifikimin e statusit ekologjik të liqeneve përbëhen nga:
2.1.1. Elementet biologjike:
a) përbërja, larmia dhe biomasa e fitoplanktonit;
b) përbërja dhe larmia e florës tjetër ujore;
c) përbërja dhe larmia e faunës bentike jovertevrore;
ç) përbërja, larmia dhe struktura moshore e faunës së peshqve.
2.1.2. Elementet hidromorfologjike, që mbështesin elementet biologjike:
a) regjimi hidrologjik:
 i. sasia dhe dinamika e rrjedhës ujore;
 ii. koha e qëndrimit;
 iii. lidhja me trupat ujorë nëntokësorë.
b) kushtet morfologjike:
 i. variacioni i thellësisë së liqenit;
 ii. sasia, struktura dhe nënshtresa e shtratit të liqenit;
 iii. struktura e bregut të liqenit. 
2.1.3. Elementet kimike dhe fiziko-kimike, që mbështesin elementet biologjike:
a) të përgjithshme:
 i. transparenca;
 ii. kushtet termale;
 iii. kushtet e oksigjenimit;
 iv. kripësia;
 v. statusi i acidifikimit;
 vi. gjendja e lëndëve ushqyese.
b) ndotës të veçantë:
i. ndotja nga të gjitha substancat prioritare, që janë identifikuar se shkarkohen në trupin ujor;
ii. ndotja nga substanca të tjera, që janë identifikuar se shkarkohen në trupin ujor në sasi të konsiderueshme.
3. ELEMENTET E CILËSISË PËR KLASIFIKIMIN E STATUSIT EKOLOGJIK TË UJËRAVE TRANZITORE
3.1 .Elementet e cilësisë për klasifikimin e statusit ekologjik të ujërave tranzitore përbëhen nga:
3.1.1. Elementet biologjike:
a) përbërja, larmia dhe biomasa e fitoplanktonit;
b) përbërja dhe larmia e florave të tjera ujore;
c) përbërja dhe larmia e faunës bentike jovertevrore;
ç) përbërja, larmia dhe struktura moshore e faunës së peshqve.
3.1.2. Elementet hidromorfologjike, që mbështesin elementet biologjike:
a) kushtet morfologjike:
i. variacionet e thellësisë;
ii. sasia, struktura dhe nënshtresa e shtratit;
iii. struktura e zonës ndërbaticore;
b) regjimi baticor:
i. rrjedha e ujërave të ëmbla;
ii. ekspozimi i valëve.
3.1.3. Elementet kimike dhe fiziko-kimike, që mbështesin elementet biologjike:
a) të përgjithshme:
i. transparenca;
ii. kushtet termale;
iii. kushtet e oksigjenimit;
iv. kripësia;
v. gjendja e lëndëve ushqyese.
b) ndotës të veçantë:
i. ndotja nga të gjitha substancat prioritare, që janë identifikuar se shkarkohen në trupin ujor;
ii. ndotja nga substanca të tjera, të cilat janë identifikuar, që shkarkohen në trupin ujor në sasi të konsiderueshme.
4. ELEMENTET E CILËSISË PËR KLASIFIKIMIN E STATUSIT EKOLOGJIK TË UJËRAVE BREGDETARE
4.1 .Elementet e cilësisë për klasifikimin e statusit ekologjik të ujërave kalimtare përbëhen nga:
4.1.1. Elementet biologjike:
a) përbërja, larmia dhe biomasa e fitoplanktonit;
b) përbërja dhe larmia e florës të tjetra ujore;
c) përbërja dhe larmia e faunës bentike jovertevrore;
4.1.2. Elementet hidromorfologjike, që mbështesin elementet biologjike:
a) kushtet morfologjike:
i. variacionet e thellësisë;
ii. struktura dhe nënshtresa e shtratit të bregdetit;
iii. struktura e zonës ndërbaticore.
b) regjimi baticor:
i. drejtimi i rrymave dominuese;
ii. ekspozimi i valëve.
4.1.3. Elementet kimike dhe fiziko-kimike, që mbështesin elementet biologjike:
a) të përgjithshme:
i. transparenca;
ii. kushtet termale;
iii. kushtet e oksigjenimit;
iv. kripësia;
v. gjendja e lëndëve ushqyese.
b) ndotës të veçantë:
i. ndotja nga të gjitha substancat prioritare, që janë identifikuar se shkarkohen në trupin ujor;
ii. ndotja nga substanca të tjera, që janë identifikuar se shkarkohen në trupin ujor në sasi të konsiderueshme.

SHTOJCA IV
PËRKUFIZIMET E PËRGJITHSHME NORMATIVE PËR KLASIFIKIMIN E STATUSIT EKOLOGJIK TË LUMENJVE, LIQENEVE, UJËRAVE TRANZITORE DHE UJËRAVE BREGDETARE

	Elementi
	Statusi shumë i mirë
	Statusi i mirë
	Statusi mesatar

	Të përgjithshme
	Nuk ka ose ka shumë pak ndryshime antropogjene të vlerave të elementeve fiziko-kimike dhe hidromorfologjike të cilësisë për tipin e trupit ujor sipërfaqësor, krahasuar me vlerat tipike për tipin e trupit ujor në kushte natyrore.

Vlerat e elementeve biologjike të cilësisë për trupin ujor sipërfaqësor pasqyrojnë vlerat tipike të tipit të trupit ujor në kushte natyrore dhe nuk paraqesin asnjë devijim ose shumë pak devijime.

Këto janë kushtet dhe komunitetet specifike për llojin.
	Vlerat e elementeve biologjike të cilësisë për tipin e trupit ujor sipërfaqësor paraqesin nivele të ulëta devijimi për shkak të veprimtarive antropogjene, por që devijojnë lehtësisht, krahasuar me vlerat tipike të tipit të trupit ujor sipërfaqësor në kushte natyrore.
	Vlerat e elementeve biologjike të cilësisë për tipin e trupit ujor sipërfaqësor devijojnë mesatarisht nga vlerat tipike për tipin e trupit ujor sipërfaqësor në kushte natyrore. Vlerat paraqesin devijim mesatar për shkak të veprimtarive antropogjene dhe devijojnë në mënyrë të konsiderueshme, krahasuar me vlerat në kushtet e statusit të mirë.



Ujërat me status nën kategorinë mesatare klasifikohen si ujëra me status të dobët ose të keq.
Ujërat që shfaqin ndryshime madhore të vlerave të elementeve biologjike të cilësisë për tipin e trupit ujor sipërfaqësor, ku komunitetet biologjike devijojnë në mënyrë të konsiderueshme, krahasuar me ato të tipit të trupit ujor sipërfaqësor në kushte natyrore, klasifikohen me status të dobët.
Ujërat që shfaqin ndryshime madhore të vlerave biologjike të cilësisë për tipin e trupit ujor sipërfaqësor, ku mungon një pjesë e madhe e komuniteteve biologjike tipike për atë tip trupi ujor sipërfaqësor në kushte natyrore, klasifikohen me status të keq. 







SHTOJCA V

1. PËRKUFIZIMET E STATUSIT EKOLOGJIK SHUMË TË MIRË, TË MIRË DHE MESATAR TË LUMENJVE PËR ELEMENTET BIOLOGJIKE, HIDROMORFOLOGJIKE DHE FIZIKO-KIMIKE TË CILËSISË

	Elementi
	Statusi shumë i mirë
	Statusi i mirë
	Statusi mesatar

	
Elementet biologjike të cilësisë 


	Fitoplanktoni
	Përbërja taksonomike e fitoplanktonit përkon plotësisht ose thuajse plotësisht me kushtet natyrore.

Abondanca mesatare e fitoplanktonit përkon tërësisht me kushtet fiziko-kimike specifike për llojin dhe nuk është në atë nivel sa të ndryshojë në mënyrë domethënëse kushtet specifike për llojin për transparencën.

Frekuenca dhe intensiteti i lulëzimeve të planktonit janë të njëjta me kushtet kushtet fiziko-kimike specifike për llojin.
	Ka ndryshime të vogla në përbërjen dhe abondancën e taksoneve të fitoplanktonit, krahasuar me komunitetet specifike për llojin. Këto ndryshime nuk tregojnë për rritjen e përshpejtuar të algave, që sjell dëmtim të padëshiruar të ekuilibrit të organizmave të pranishme në trupin ujor ose të cilësisë fiziko-kimike të ujit ose të sedimentit.

Mund të ketë rritje të lehtë të frekuencës dhe intensitetit të lulëzimeve të planktonit specifike për llojin.
	Përbërja e taksoneve të planktonit ndryshon mesatarisht nga komunitetet specifike për llojin.

Abondanca ndryshon në mënyrë të moderuar dhe në nivele të tilla që mund të krijojë devijime të padëshiruara në vlerat e elementeve të tjera biologjike dhe fiziko-kimike të cilësisë.

Mund të ketë rritje të moderuar të frekuencës dhe intensitetit të lulëzimeve të planktonit. Mund të ketë lulëzime persistente gjatë muajve të verës.

	Makrofitet dhe fitobentosi
	Përbërja taksonomike përkon plotësisht ose thuajse plotësisht me kushtet natyrore.

Nuk ka ndryshime të dukshme të abondancës mesatare të makrofiteve dhe fitobentosit.
	Ka ndryshime të vogla të përbërjes dhe abondancës së taksoneve të makrofiteve dhe fitobentosit, krahasuar me komunitetet specifike për llojin. Këto ndryshime nuk paraqesin rritje të përshpejtuar të fitobentosit ose formave më të zhvilluara të jetës bimore, që sjellin shqetësime të padëshiruara të ekuilibrit të organizmave të pranishëm në trupin ujor ose në cilësinë fiziko-kimike të ujit ose të sedimentit.

Komuniteti i fitobentosit nuk ndikohet në mënyrë të parikthyeshme nga grupime bakteriale të pranishme, si rezultat i veprimtarive antropogjene.
	Përbërja e taksoneve të makrofiteve dhe të fitobentosit ndryshon në mënyrë të moderuar nga ato specifike për llojin dhe ka devijime të konsiderueshme, krahasuar me kushtet kur statusi është i mirë.

Ka ndryshime të moderuara të abondancës mesatare të makrofiteve dhe të fitobentosit.

Komuniteti i fitobentosit mund të ndikohet dhe në disa zona mund edhe të zhvendoset nga grupime bakteriale të pranishme, si rezultat i veprimtarive antropogjene.

	Fauna e invertebrorëve bentikë 
	Përbërja dhe abondanca taksonomike përkon plotësisht ose thuajse plotësisht me kushtet natyrore.

Raporti midis taksoneve sensitive dhe atyre josensitive nuk shfaq asnjë shenjë devijimi nga nivelet natyrore.

Niveli i diversitetit të taksoneve invertebrore nuk paraqet asnjë shenjë devijimi nga nivelet e natyrore.
	Ka ndryshime të vogla në përbërjen dhe abondancën e taksoneve invertebrore nga komunitetet specifike për llojin.

Raporti midis taksoneve sensitive dhe atyre josensitive, shfaq shenja të vogla devijimi nga nivelet specifike për llojin. 

Niveli i diversitetit të taksoneve invertebrore shfaq shenja të vogla devijimi nga nivelet e specifike për llojin.
	Përbërja dhe abondanca e taksoneve invertebrore ndryshon mesatarisht nga komunitetet specifike për llojin.

Mungojnë tërësisht grupet kryesore taksonomike të komunitetit specifik për llojin.

Raporti midis taksoneve sensitive dhe atyre josensitive është më i ulët se niveli specifik për llojin dhe shumë më i ulët se niveli në statusin e mirë. 

	Fauna e peshqve
	Përbërja dhe abondanca e llojeve përkon plotësisht ose thuajse plotësisht me kushtet natyrore.

Janë të pranishme të gjitha llojet sensitive specifike për llojin.

Strukturat moshore të komuniteteve të peshqve shfaqin shenja të vogla të ndikimit nga veprimtaritë antropogjene dhe nuk shfaqin mungesë riprodhimi apo zhvillimi të ndonjë lloji veçantë.
	Ka ndryshime të vogla në përbërje dhe abondancë, krahasuar me komunitetet specifike për llojin për shkak të ndikimeve antropogjene në elementet fiziko-kimike dhe hidromorfologjike të cilësisë.

Strukturat moshore të komuniteteve të peshqve shfaqin shenja shqetësimesh, për shkak të ndikimeve antropogjene në elementet fiziko-kimike dhe hidromorfologjike të cilësisë dhe në disa raste janë tregues të mungesës së riprodhimit dhe zhvillimit të ndonjë lloji të veçantë, deri në atë masë sa disa klasa moshore mund të mos jenë të pranishme.
	Përbërja dhe abondanca e peshqve ndryshojnë në mënyrë të moderuar, krahasuar me komunitetet specifike për llojin për shkak të ndikimeve antropogjene në elementet e fiziko-kimike dhe hidromorfologjike të cilësisë.


Struktura moshore e komuniteteve të peshqve shfaq shenja të mëdha të shqetësimeve antropogjene, deri në atë masë sa një pjesë e moderuar e llojeve specifike mungonjnë tërësisht ose kanë abondancë të ulët. 

	
Elementet hidromorfologjike të cilësisë


	Regjimi hidrologjik
	Sasia dhe dinamikat e rrjedhës dhe lidhja, si pasojë me ujërat nëntokësore reflektojnë plotësisht ose thuajse plotësisht me kushtet natyrore.
	Kushtet në përputhje me arritjen e vlerave, të përcaktuara më lart për elementet biologjike të cilësisë.
	Kushtet në përputhje me arritjen e vlerave, të përcaktuara më lart për elementet biologjike të cilësisë.

	Vazhdimësia e lumit
	Vazhdimësia e lumit nuk ndikohet nga veprimtaritë antropogjene dhe lejon migrimin natyror të organizmave ujorë dhe transportin e sedimenteve.
	Kushtet në përputhje me arritjen e vlerave, të përcaktuara më lart për elementet biologjike të cilësisë.
	Kushtet në përputhje me arritjen e vlerave, të përcaktuara më lart për elementet biologjike të cilësisë.

	Kushtet morfologjike
	Tipologjia e kanaleve, variacionet e gjerësisë dhe thellësisë, shpejtësitë e prurjes, si dhe struktura dhe gjendja e zonës së bregut përkojnë plotësisht ose thuajse plotësisht me kushtet natyrore.
	Kushtet në përputhje me arritjen e vlerave, të përcaktuara më lart për elementet biologjike të cilësisë.
	Kushtet në përputhje me arritjen e vlerave, të përcaktuara më lart për elementet biologjike të cilësisë.

	
Kushtet fiziko-kimike të cilësisë (1)


	Kushtet e përgjithshme
	Vlerat e elementeve fiziko-kimike përkojnë plotësisht ose thuajse plotësisht me kushtet natyrore.

Përqendrimet e lëndëve ushqyese janë brenda diapazonit të kushteve natyrore.

Nivelet e kripësisë, pH, bilancit të oksigjenit, kapacitetit acid-netrualizues dhe temperaturës nuk shfaqin shenja të ndikimeve antropogjene dhe janë brenda diapazonit diapazonit të kushteve natyrore.
	Temperatura, bilanci i oksigjenit, pH, kapaciteti acid-neutralizues 
dhe kripësia nuk i tejkalojnë nivelet e diapazonit të përcaktuar, me qëllim që të sigurohet funksionimi i ekosistemit specifik për llojin dhe arritja e vlerave, të përcaktuara më sipër për elementet biologjike të cilësisë.

Përqendrimet e lëndëve ushqyese nuk i tejkalojnë nivelet e përcaktuara me qëllim që të sigurohet funksionimi i ekosistemit dhe arritja e vlerave, të përcaktuara më sipër për elementet biologjike të cilësisë.
	Kushtet në përputhje me arritjen e vlerave, të përcaktuara më lart për elementet biologjike të cilësisë.

	Ndotësit sintetikë specifikë
	Përqendrimet janë në vlera thuajse zero dhe të paktën nën kufijtë e diktimit të teknikave më të avancuara analitike në përdorim të përgjithshëm.
	Përqendrimet nuk i tejkalojnë standardet e përcaktuara në përputhje me procedurën për përcaktimin e standardeve kimike të cilësisë, të parashikuar në përputhje me procedurën e detajuar në shtojcën VII, të këtij vendimi(2), pa ndikuar në nxjerrjen në treg të produkteve të mbrojtjes së bimëve dhe biocideve (< SCM) 
	Kushtet në përputhje me arritjen e vlerave, të përcaktuara më lart për elementet biologjike të cilësisë.

	Ndotësit josintetikë specifikë
	Përqendrimet janë brenda diapazonit tipik për kushtet natyrore (nivelet e natyrore = nn). (1)
	Përqendrimet nuk i tejkalojnë standardet e përcaktuara në përputhje me procedurën për përcaktimin e standardeve të cilësisë kimike, të parashikuar në përputhje me procedurën e detajuar në shtojcën VII, të këtij vendimi(2), pa ndikuar në nxjerrjen në treg të produkteve të mbrojtjes së bimëve dhe biocideve (< SCM)
	Kushtet në përputhje me arritjen e vlerave, të përcaktuara më lart për elementet biologjike të cilësisë.



(1) Shkurtimet e përdorura kanë këto kuptime: nn = niveli natyror; SCM = standardet e cilësisë mjedisore;
(2) Zbatimi i standardeve, që rrjedhin nga ky protokoll, nuk kërkon zvogëlimin e përqendrimeve të ndotjes nën nivelet natyrore (SCM > nn).

2. PËRKUFIZIMET E STATUSIT EKOLOGJIK SHUMË TË MIRË, TË MIRË DHE MESATAR TË LIQENEVE PËR ELEMENTET BIOLOGJIKE, HIDROMORFOLOGJIKE DHE FIZIKO-KIMIKE TË CILËSISË 

	Elementi
	Statusi shumë i mirë
	Statusi i mirë
	Statusi mesatar

	
Elementet biologjike të cilësisë


	Fitoplanktoni
	Përbërja taksonomike dhe abondanca e fitoplanktonit përkon plotësisht ose thuajse plotësisht me kushtet natyrore.

Biomasa mesatare e fitoplanktonit përkon tërësisht me kushtet fiziko-kimike specifike për llojin dhe nuk është në atë nivel sa të ndryshojë në mënyrë domethënëse kushtet specifike për llojin për transparencën.

Frekuenca dhe intensiteti i lulëzimeve të planktonit janë të njëjta me kushtet kushtet fiziko-kimike specifike për llojin.
	Ka ndryshime të vogla në përbërjen dhe abondancën e taksoneve të fitoplanktonit, krahasuar me komunitetet specifike për llojin. Këto ndryshime nuk tregojnë për rritjen e përshpejtuar të algave, që sjell dëmtim të padëshiruar të ekuilibrit të organizmave të pranishme në trupin ujor ose të cilësisë fiziko-kimike të ujit ose të sedimentit.

Mund të ketë rritje të lehtë të frekuencës dhe intensitetit të lulëzimeve të planktonit, specifike për llojin.
	Përbërja e taksoneve të planktonit ndryshon mesatarisht nga komunitetet specifike për llojin.

Abondanca ndryshon në mënyrë të moderuar dhe në nivele të tilla që mund krijojë devijime të padëshiruara në vlerat e elementeve të tjera biologjike dhe fiziko-kimike të cilësisë.

Mund të ketë rritje të moderuar të frekuencës dhe intensitetit të lulëzimeve të planktonit. Mund të ketë lulëzime persistente gjatë muajve të verës.

	Makrofitet dhe fitobentosi
	Përbërja taksonomike e fitoplanktonit përkon plotësisht ose thuajse plotësisht me atë në kushte normale.

Nuk ka ndryshime të dukshme të abondancës mesatare të makrofiteve dhe fitobentosit.
	Ka ndryshime të vogla në përbërjen dhe abondancën e taksoneve të makrofiteve dhe fitobentosit, krahasuar me komunitetet specifike për llojin. Këto ndryshime nuk paraqesin rritje të përshpejtuar të fitobentosit ose formave më të zhvilluara të jetës bimore, që ndikojnë negativitsht në ekuilibrin e organizmave të pranishëm në trupin ujor ose në cilësinë fiziko-kimike të ujit apo të sedimentit.

Komuniteti fitobentik nuk ndikohet negativisht nga grupime bakteriale të pranishme për shkak të veprimtarisë antropogjene.
	Përbërja e taksoneve makrofite dhe fitobentike ndryshon në nivel mesatar nga komuniteti specifik për llojin dhe ka devijime të konsiderueshme, krahasuar me përbërjen në statusin e mirë.

Ka ndryshime të moderuara të abondancës mesatare të makrofiteve dhe fitobentosit.


Komuniteti i fitobentosit mund të ndikohet dhe në disa zona, mund edhe të zhvendoset nga grupime bakteriale të pranishme, si rezultat i veprimtarive antropogjene.

	Fauna e invertebrorëve bentikë
	Përbërja dhe abondanca taksonomike përkon plotësisht ose thuajse plotësisht me kushtet natyrore.

Raporti midis taksoneve sensitive dhe atyre josensitive nuk shfaq asnjë shenjë devijimi nga nivelet natyrore.

Niveli i diversitetit të taksoneve invertebrore nuk paraqet asnjë shenjë devijimi nga nivelet e natyrore.
	Ka ndryshime të vogla në përbërjen dhe abondancën e taksoneve invertebrore nga komunitetet specifike për llojin.

Raporti midis taksoneve sensitive dhe atyre josensitive shfaq shenja të vogla devijimi nga nivelet specifike për llojin. 

Niveli i diversitetit të taksoneve invertebrore shfaq shenja të vogla devijimi nga nivelet e specifike për llojin.
	Përbërja dhe abondanca e taksoneve invertebrore ndryshon mesatarisht nga komunitetet specifike për llojin.

Mungojnë tërësisht grupet kryesore taksonomike të komunitetit specifik për llojin.

Raporti midis taksoneve sensitive dhe atyre josensitive është më i ulët se niveli specifik për llojin dhe shumë më i ulët se niveli në statusin e mirë.

	Fauna e peshqve
	Përbërja dhe abondanca e llojeve përkon plotësisht ose thuajse plotësisht me kushtet natyrore.

Janë të pranishme të gjitha llojet sensitive specifike për llojin.

Strukturat moshore të komuniteteve të peshqve shfaqin shenja të vogla të ndikimit nga veprimtaritë antropogjene dhe nuk shfaqin mungesë riprodhimi apo zhvillimi të ndonjë lloji të veçantë.
	Ka ndryshime të vogla në përbërje dhe abondancë, krahasuar me komunitetet specifike për llojin për shkak të ndikimeve antropogjene në elementet fiziko-kimike dhe hidromorfologjike të cilësisë.

Strukturat moshore të komuniteteve të peshqve shfaqin shenja shqetësimesh, për shkak të ndikimeve antropogjene në elementet fiziko-kimike dhe hidromorfologjike të cilësisë dhe në disa raste janë tregues të mungesës së riprodhimit dhe të zhvillimit të ndonjë lloji të veçantë, deri në atë masë sa disa klasa moshore mund të mos jenë të pranishme.
	Përbërja dhe abondanca e peshqve ndryshojnë në mënyrë të moderuar, krahasuar me komunitetet specifike për llojin për shkak të ndikimeve antropogjene në elementet e fiziko-kimike dhe hidromorfologjike të cilësisë.


Struktura moshore e komuniteteve të peshqve shfaq shenja të mëdha të shqetësimeve antropogjene, deri në atë masë sa një pjesë e moderuar e llojeve specifike mungojnë tërësisht ose kanë abondancë të ulët. 

	
Elementet hidromorfologjike të cilësisë


	Regjimi hidrologjik
	Cilësia dhe dinamika e rrjedhës, niveli, koha e qëndrimit dhe ndërlidhja me ujërat nëntokësore reflektojnë plotësisht ose thuajse plotësisht kushtet natyrore.
	Kushtet në përputhje me arritjen e vlerave të përcaktuara më lart për elementet biologjike të cilësisë.
	Kushtet në përputhje me arritjen e vlerave, të përcaktuara më lart për elementet biologjike të cilësisë.

	Kushtet morfologjike
	Variacionet e thellësisë së liqenit, sasisë dhe struktura e substratit, si dhe struktura dhe kushtet e zonës së bregut të liqenit përkojnë plotësisht ose thuajse plotësisht me kushtet natyrore.
	Kushtet në përputhje me arritjen e vlerave, të përcaktuara më lart për elementet biologjike të cilësisë.
	Kushtet në përputhje me arritjen e vlerave, të përcaktuara më lart për elementet biologjike të cilësisë.

	
Elementet fiziko-kimike të cilësisë (1)


	Kushtet e përgjithshme
	Vlerat e elementeve fiziko-kimike përkojnë plotësisht ose thuajse plotësisht me kushtet natyrore.

Përqendrimet e lëndëve ushqyese janë brenda diapazonit të kushteve natyrore.

Nivelet e kripësisë, pH, bilancit të oksigjenit, kapacitetit acid-netrualizues dhe temperaturës nuk shfaqin shenja të ndikimeve antropogjene dhe janë brenda diapazonit diapazonit të kushteve natyrore.
	Temperatura, bilanci i oksigjenit, pH, kapaciteti acid-neutralizues 
dhe kripësia nuk i tejkalojnë nivelet e diapazonit të përcaktuar, me qëllim që të sigurohet funksionimi i ekosistemit specifik për llojin dhe arritja e vlerave të përcaktuara më sipër për elementet biologjike të cilësisë.

Përqendrimet e lëndëve ushqyese nuk i tejkalojnë nivelet e përcaktuara me qëllim që të sigurohet funksionimi i ekosistemit dhe arritja e vlerave të përcaktuara më sipër për elementet biologjike të cilësisë.
	Kushtet në përputhje me arritjen e vlerave, të përcaktuara më lart për elementet biologjike të cilësisë.

	Ndotësit sintetikë specifikë
	Përqendrimet janë në vlera thuajse zero dhe të paktën nën kufijtë e diktimit të teknikave më të avancuara analitike në përdorim të përgjithshëm.
	Përqendrimet nuk i tejkalojnë standardet e përcaktuara në përputhje me procedurën për përcaktimin e standardeve kimike të cilësisë, të parashikuar në përputhje me procedurën e detajuar në shtojcën VII, të këtij vendimi(2), pa ndikuar në nxjerrjen në treg të produkteve të mbrojtjes së bimëve dhe biocideve (< SCM) 
	Kushtet në përputhje me arritjen e vlerave të përcaktuara më lart për elementet biologjike të cilësisë.

	Ndotësit josintetikë specifikë
	Përqendrimet janë brenda diapazonit tipik për kushtet natyrore (nivelet e natyrore = nn). (1)
	Përqendrimet nuk i tejkalojnë standardet e përcaktuara, në përputhje me procedurën për përcaktimin e standardeve të cilësisë kimike, të parashikuar në përputhje me procedurën e detajuar në shtojcën VII, të këtij vendimi(2), pa ndikuar në nxjerrjen në treg të produkteve të mbrojtjes së bimëve dhe biocideve (< SCM)
	Kushtet në përputhje me arritjen e vlerave të përcaktuara më lart për elementet biologjike të cilësisë.



(1) Shkurtimet e përdorura kanë këto kuptime: nn = niveli natyror; SCM = standardet e cilësisë mjedisore;
(2) Zbatimi i standardeve, që rrjedhin nga ky protokoll, nuk kërkon zvogëlimin e përqendrimeve të ndotjes nën nivelet natyrore (SCM > nn).

3. PËRKUFIZIMET E STATUSIT EKOLOGJIK SHUMË TË MIRË, TË MIRË DHE MESATAR TË UJËRAVE TRANZITORE PËR ELEMENTET BIOLOGJIKE, HIDROMORFOLOGJIKE DHE FIZIKO-KIMIKE TË CILËSISË

	Elementi
	Statusi shumë i mirë
	Statusi i mirë
	Statusi mesatar

	
Elementet biologjike të cilësisë


	Fitoplanktoni
	Përbërja taksonomike dhe abondanca e fitoplanktonit përkon plotësisht ose thuajse plotësisht me kushtet natyrore.

Biomasa mesatare e fitoplanktonit përkon tërësisht me kushtet fiziko-kimike specifike për llojin dhe nuk është në atë nivel sa të ndryshojë në mënyrë domethënëse kushtet specifike për llojin për transparencën.

Frekuenca dhe intensiteti i lulëzimeve të planktonit janë të njëjta me kushtet kushtet fiziko-kimike specifike për llojin.
	Ka ndryshime të vogla në përbërjen dhe abondancën e taksoneve të fitoplanktonit. 

Ka ndryshime të vogla në biomasë, krahasuar me kushtet specifike për llojin. Këto ndryshime nuk tregojnë për rritjen e përshpejtuar të algave, që sjell dëmtim të padëshiruar të ekuilibrit të organizmave të pranishme në trupin ujor ose të cilësisë fiziko-kimike të ujit.

Mund të ketë rritje të lehtë të frekuencës dhe intensitetit të lulëzimeve të planktonit specifike për llojin.
	Përbërja e taksoneve të fitoplanktonit ndryshon mesatarisht nga komunitetet specifike për llojin.

Biomasa ndryshon në mënyrë të moderuar dhe në nivele të tilla që mund të krijojë devijime të padëshiruara në vlerat e elementeve të tjera biologjike dhe fiziko-kimike të cilësisë.

Mund të ketë rritje të moderuar të frekuencës dhe intensitetit të lulëzimeve të planktonit. Mund të ketë lulëzime persistente gjatë muajve të verës.

	Makroalgat
	Përbërja përkon plotësisht ose thuajse plotësisht me kushtet natyrore.

Nuk ka ndryshime të dukshme në mbulesën e makroalgave për shkak të veprimtarive antropogjene.
	Ka ndryshime të vogla në përbërjen dhe abondancën e taksoneve të makroalgave, krahasuar me komunitetet specifike për llojin. Këto ndryshime nuk paraqesin rritje të përshpejtuar të fitobentosit ose formave më të zhvilluara të jetës bimore, që ndikojnë negativisht në ekuilibrin e organizmave të pranishëm në trupin ujor ose në cilësinë fiziko-kimike të ujit.
	Përbërja e taksoneve të makroalgave ndryshon në nivel mesatar nga kushtet specifike për llojin dhe ka devijime të konsiderueshme, krahasuar me përbërjen në statusin e mirë.

Ka ndryshime të moderuara të abondancës, të tilla që mund të ndikojnë negativisht në ekuilibrin e organizmave të pranishëm në trupin ujor. 

	Angiospermet 
(bimët me lule) 
	Përbërja taksonomike përkon plotësisht ose thuajse plotësisht me kushtet natyrore.

Nuk ka ndryshime të dukshme të abondancës për shkak të veprimtarive antropogjene.
	Ka ndryshime të vogla në përbërjen e taksoneve të angjiospermeve, krahasuar me komunitetet specifike për llojin.

Abondanca e angiospermeve shfaq shenja të vogla ndikimi.
	Përbërja e taksoneve të angiospermave ndryshon në nivel mesatar nga komunitetet specifike për llojin dhe ka devijime të konsiderueshme, krahasuar me përbërjen në statusin e mirë.

Ka ndryshime të moderuara në abondancën e taksoneve të angiospermeve.

	Fauna e invertebrorëve bentikë
	Niveli i diversitetit dhe abondancës së taksoneve të invertebrorëve është brenda diapazonit tipik në kushtet natyrore.

Janë të pranishme të gjitha taksonet sensitive të lidhura me kushtet natyrore.
	Niveli i diversitetit dhe abondancës së taksoneve të invertebrorëve është lehtësisht jashtë diapazonit të kushteve specifike për llojin.

Është e pranishme pjesa më e madhe e taksoneve sensitive të komuniteteve specifike për llojin.
	Niveli i diversitetit dhe abondancës së taksoneve të invertebrorëve është mesatarisht jashtë diapazonit të kushteve specifike për llojin.

Janë të pranishme taksonet treguese të ndotjes.

Mungojnë shumë prej taksoneve sensitive të komuniteteve specifike për llojin.

	Fauna e peshqve
	Përbërja dhe abondanca e llojeve është në përputhje me kushtet natyrore.
	Abondanca e llojeve sensitive shfaq shenja të vogla devijimi nga kushtet specifike për llojin për shkak të ndikimeve antropogjene në elementet fiziko-kimike dhe hidromorfologjike të cilësisë.
	Mungon një pjesë e moderuar e llojeve sensitive ndaj ndotjes, si rezultat i ndikimeve antropogjene në elementet fiziko-kimike ose hidromorfologjike të cilësisë.

	
Elementet hidromorfologjike të cilësisë


	Regjimi baticor
	Regjimi i rrjedhës së ujërave të ëmbla përkon plotësisht ose thuajse plotësisht me kushtet natyrore.
	Kushtet në përputhje me arritjen e vlerave, të përcaktuara më lart për elementet biologjike të cilësisë.
	Kushtet në përputhje me arritjen e vlerave, të përcaktuara më lart për elementet biologjike të cilësisë.

	Kushtet morfologjike
	Variacionet e thellësisë, kushtet e substratit, si dhe struktura dhe kushtet e zonës ndërbaticore përkojnë plotësisht ose thuajse plotësisht me kushtet natyrore.
	Kushtet në përputhje me arritjen e vlerave, të përcaktuara më lart për elementet biologjike të cilësisë.
	Kushtet, në përputhje me arritjen e vlerave, të përcaktuara më lart për elementet biologjike të cilësisë.

	Kushtet e përgjithshme
	Elementet fiziko-kimike përkojnë plotësisht ose thuajse plotësisht me kushtet natyrore.

Përqendrimet e lëndëve ushqyese janë brenda diapazonit tipik për kushtet natyrore.

Temperatura, bilanci i oksigjenit dhe transparenca nuk paraqesin shenja të shqetësimeve antropogjene dhe janë brenda diapazonit tipik për kushtet natyrore.
	Temperatura, bilanci i oksigjenit, pH, kapaciteti acid-neutralizues 
dhe kripësia nuk i tejkalojnë nivelet e diapazonit të përcaktuar, me qëllim që të sigurohet funksionimi i ekosistemit specifik për llojin dhe arritja e vlerave, të përcaktuara më sipër për elementet biologjike të cilësisë.

Përqendrimet e lëndëve ushqyese nuk i tejkalojnë nivelet e përcaktuara, me qëllim që të sigurohet funksionimi i ekosistemit dhe arritja e vlerave, të përcaktuara më sipër për elementet biologjike të cilësisë.
	Kushtet në përputhje me arritjen e vlerave, të përcaktuara më lart për elementet biologjike të cilësisë.

	Ndotësit sintetikë specifikë
	Përqendrimet janë në vlera thuajse zero dhe të paktën nën kufijtë e diktimit të teknikave më të avancuara analitike në përdorim të përgjithshëm.
	Përqendrimet nuk i tejkalojnë standardet e përcaktuara në përputhje me procedurën për përcaktimin e standardeve kimike të cilësisë, të parashikuar në përputhje me procedurën e detajuar në shtojcën VII, të këtij vendimi(2), pa ndikuar në nxjerrjen në treg të produkteve të mbrojtjes së bimëve dhe biocideve (< SCM) 
	Kushtet në përputhje me arritjen e vlerave të përcaktuara më lart për elementet biologjike të cilësisë.

	Ndotësit josintetikë specifikë
	Përqendrimet janë brenda diapazonit tipik për kushtet e pa shqetësuara (nivelet natyrore: nn). (1)
	Përqendrimet nuk i tejkalojnë standardet e përcaktuara në përputhje me procedurën e detajuar në shtojcën VII, të këtij vendimi(2), pa ndikuar në nxjerrjen në treg të produkteve të mbrojtjes së bimëve dhe biocideve (< SCM)
	Kushtet në përputhje me arritjen e vlerave, të përcaktuara më lart për elementet biologjike të cilësisë.



(1) Shkurtimet e përdorura kanë këto kuptime: nn = niveli natyror; SCM = standardet e cilësisë mjedisore;
(2) Zbatimi i standardeve, që rrjedhin nga ky protokoll, nuk kërkon zvogëlimin e përqendrimeve të ndotjes nën nivelet natyrore: (SCM > nn).

4. PËRKUFIZIMET E STATUSIT EKOLOGJIK SHUMË TË MIRË, TË MIRË DHE MESATAR TË UJËRAVE BREGDETARE PËR ELEMENTET BIOLOGJIKE, HIDROMORFOLOGJIKE DHE FIZIKO-KIMIKE TË CILËSISË

	Elementi
	Statusi shumë i mirë
	Statusi i mirë
	Statusi mesatar

	
Elementet cilësore biologjike


	Fitoplanktoni
	Përbërja taksonomike dhe abondanca e fitoplanktonit përkon plotësisht ose thuajse plotësisht me kushtet natyrore.

Biomasa mesatare e fitoplanktonit përkon tërësisht me kushtet fiziko-kimike specifike për llojin dhe nuk është në atë nivel sa të ndryshojë në mënyrë domethënëse kushtet specifike për llojin për transparencën.

Frekuenca dhe intensiteti i lulëzimeve të planktonit janë të njëjta me kushtet kushtet fiziko-kimike specifike për llojin.
	Ka ndryshime të vogla në përbërjen dhe abondancën e taksoneve të fitoplanktonit. 

Ka ndryshime të vogla në biomasë, krahasuar me kushtet specifike për llojin. Këto ndryshime nuk tregojnë për rritjen e përshpejtuar të algave, që sjell dëmtim të padëshiruar të ekuilibrit të organizmave të pranishme në trupin ujor ose të cilësisë fiziko-kimike të ujit.

Mund të ketë rritje të lehtë të frekuencës dhe intensitetit të lulëzimeve të planktonit specifike për llojin.
	Përbërja e taksoneve të fitoplanktonit ndryshon mesatarisht nga komunitetet specifike për llojin.

Biomasa ndryshon në mënyrë të moderuar dhe në nivele të tilla, që mund të krijojë devijime të padëshiruara në vlerat e elementeve të tjera biologjike dhe fiziko-kimike të cilësisë.

Mund të ketë rritje të moderuar të frekuencës dhe intensitetit të lulëzimeve të planktonit. Mund të ketë lulëzime persistente gjatë muajve të verës.

	Makroalgat dhe angiospermet
	Janë të pranishme të gjitha taksonet sensitive të makroalgave dhe angiospermeve, të lidhura me kushtet natyrore 

Niveli i abondancës së angiospermeve dhe mbulesa e makroalgave janë në përputhje me kushtet natyrore. 
	Janë të pranishme shumica e taksoneve sensitive të makroalgave dhe angiospermeve, të lidhura me kushtet natyrore. 

Niveli i abondancës së angiospermeve dhe mbulesa e makroalgave shfaqin shenja të vogla ndikimi. 
	Mungon një numër i moderuar i taksoneve sensitive të makroalgave dhe angiospermeve, të lidhura me kushtet natyrore. 

Niveli i abondancës së angiospermeve dhe mbulesa e makroalgave ndryshojnë në mënyrë të moderuar aq sa mund të shkaktojnë dëmtim të padëshiruar të ekuilibrit të organizmave të pranishëm në trupin ujor. 

	Fauna e invertebrorëve bentikë
	Niveli i diversitetit dhe abondancës së taksoneve të invertebrorëve është brenda diapazonit tipik për kushtet natyrore. 

Janë të pranishme të gjitha taksonet sensitive ndaj ndikimit, të lidhura me kushtet natyrore. 
	Niveli i diversitetit dhe abondancës së taksoneve të invertebrorëve është lehtësisht jashtë diapazonit të kushteve specifike për llojin.

Është e pranishme pjesa më e madhe e taksoneve të sensitive të komuniteteve specifike për llojin.
	Niveli i diversitetit abondancës së taksoneve të invertebrorëve e tejkalon mesatarisht diapazonin tipik për kushtet specifike për llojin.

Janë të pranishme taksonet treguese të ndotjes.

Mungojnë shumë prej taksoneve sensitive të komuniteteve specifike për llojin.

	
Elementet hidromorfologjike të cilësisë 


	Regjimi baticor
	Regjimi i rrjedhës së ujërave të ëmbla, si dhe drejtimi dhe shpejtësia e rrymave dominuese përkojnë plotësisht ose thuajse plotësisht me kushtet natyrore.
	Kushtet në përputhje me arritjen e vlerave, të përcaktuara më lart për elementet biologjike të cilësisë.
	Kushtet në përputhje me arritjen e vlerave, të përcaktuara më lart për elementet biologjike të cilësisë.

	Kushtet morfologjike
	Variacionet e thellësisë, struktura dhe substrati i shtratit bregdetar, si dhe struktura dhe kushtet e zonave ndërbaticore përkojnë plotësisht ose thuajse plotësisht me kushtet natyrore. 
	Kushtet në përputhje me arritjen e vlerave, të përcaktuara më lart për elementet biologjike të cilësisë.
	Kushtet në përputhje me arritjen e vlerave, të përcaktuara më lart për elementet biologjike të cilësisë.

	
Elementet fiziko-kimike të cilësisë 


	Kushtet e përgjithshme
	Elementet fiziko-kimike përkojnë plotësisht ose thuajse plotësisht me kushtet natyrore.

Përqendrimet e lëndëve ushqyese janë brenda diapazonit tipik për kushtet natyrore.

Temperatura, bilanci i oksigjenit dhe transparenca nuk paraqesin shenja të shqetësimeve antropogjene dhe janë brenda diapazonit tipik për kushtet natyrore.
	Temperatura, bilanci i oksigjenit, pH, kapaciteti acid-neutralizues 
dhe kripësia nuk i tejkalojnë nivelet e diapazonit të përcaktuar, me qëllim që të sigurohet funksionimi i ekosistemit specifik për llojin dhe arritja e vlerave, të përcaktuara më sipër për elementet biologjike të cilësisë.

Përqendrimet e lëndëve ushqyese nuk i tejkalojnë nivelet e përcaktuara, me qëllim që të sigurohet funksionimi i ekosistemit dhe arritja e vlerave të përcaktuara më sipër për elementet biologjike të cilësisë.
	Kushtet në përputhje me arritjen e vlerave, të përcaktuara më lart për elementet biologjike të cilësisë.

	Ndotësit sintetikë specifikë
	Përqendrimet janë në vlera thuajse zero dhe të paktën nën kufijtë e diktimit të teknikave më të avancuara analitike në përdorim të përgjithshëm.
	Përqendrimet nuk i tejkalojnë standardet e përcaktuara, në përputhje me procedurën për përcaktimin e standardeve kimike të cilësisë, të parashikuar në përputhje me procedurën e detajuar në shtojcën VII, të këtij vendimi(2), pa ndikuar në nxjerrjen në treg të produkteve të mbrojtjes së bimëve dhe biocideve (< SCM) 
	Kushtet në përputhje me arritjen e vlerave të përcaktuara më lart për elementet biologjike të cilësisë.

	Ndotësit josintetikë specifikë
	Përqendrimet janë brenda diapazonit tipik për kushtet e pashqetësuara (nivelet natyrore: nn). (1)
	Përqendrimet nuk i tejkalojnë standardet e përcaktuara, në përputhje me procedurën e detajuar në shtojcën VII, të këtij vendimi(2), pa ndikuar në nxjerrjen në treg të produkteve të mbrojtjes së bimëve dhe biocideve (< SCM)
	Kushtet në përputhje me arritjen e vlerave, të përcaktuara më lart për elementet biologjike të cilësisë.



(1) Shkurtimet e përdorura kanë këto kuptime: nn = niveli natyror; SCM = standardet e cilësisë mjedisore;
(2) Zbatimi i standardeve, që rrjedhin nga ky protokoll, nuk kërkon zvogëlimin e përqendrimeve të ndotjes nën nivelet natyrore (SCM > nn).

SHTOJCA VI
PËRKUFIZIMET E POTENCIALIT EKOLOGJIK SHUMË TË MIRË, TË MIRË DHE MESATAR TË TRUPAVE UJORË TEPËR TË MODIFIKUAR OSE ARTIFICIALË PËR ELEMENTET BIOLOGJIKE DHE HIDROMORFOLOGJIKE TË CILËSISË, KUSHTET E PËRGJITHSHME, NDOTËSIT SINTETIKË SPECIFIKË DHE NDOTËSIT JOSINTETIKË SPECIFIKË

	Elementi
	Potencial ekologjik shumë i mirë
	Potencial ekologjik i mirë
	Potencial ekologjik mesatar

	Elementet biologjike të cilësisë 
	Vlerat e elementeve përkatëse biologjike ngjasojnë në një masë të konsiderueshme me vlerat e lidhura me tipin e trupit ujor sipërfaqësor të krahasueshëm, duke marrë parasysh kushtet fizike për shkak të karakteristikave artificiale ose tepër të modifikuara të trupit ujor.

	Ka ndryshime të vogla të vlerave të elementeve përkatëse biologjike, krahasuar me vlerat tipike të potencialit ekologjik shumë të mirë.
	Ka ndryshime të moderuara të vlerave të elementeve përkatëse biologjike, krahasuar me vlerat tipike të potencialit ekologjik shumë të mirë.

Këto vlera devijojnë në mënyrë të konsiderueshme nga ato të cilësisë së mirë.

	Elementet hidromorfologjike
	Kushtet hidromorfologjike janë në përputhje me të vetmet ndikime në trupin ujor sipërfaqësor, që vijnë si rezultat i karakteristikave artificiale apo tepër të modifikuara të trupit ujor, pas marrjes së masave zbutëse, për sigurimin e përafrimit më të mirë të mundshëm të vijimësisë ekologjike, veçanërisht për sa u përket migrimit të faunës dhe terrenit të favorshëm për lëshimin e vezëve dhe shumimin.
	Kushtet, në përputhje me arritjen e vlerave, të përcaktuara më lart për elementet biologjike të cilësisë.
	Kushtet, në përputhje me arritjen e vlerave, të përcaktuara më lart për elementet biologjike të cilësisë.

	Elementet fiziko-kimike
	Kushtet e përgjithshme
	Elementet fiziko-kimike përkojnë plotësisht ose thuajse plotësisht me kushtet natyrore tipike për tipin e trupit ujor sipërfaqësor më të afërt, të krahasueshëm me trupin ujor artificial apo tepër të modifikuar.

Përqendrimet e lëndëve ushqyese janë brenda diapazonit tipik për kushtet e pashqetësuara.

Nivelet e temperaturës, bilancit të oksigjenit dhe pH janë në përputhje me vlerat më të afërta, të krahasueshme me tipin e trupit ujor sipërfaqësor në kushte natyrore. 
	Vlerat e elementeve fiziko-kimike janë brenda diapazonit të përcaktuar, me qëllim që të sigurohet funksionimi i ekosistemit dhe arritja e vlerave të përcaktuara më sipër për elementet biologjike të cilësisë.
Temperatura dhe pH nuk i tejkalojnë nivelet e diapazonit të përcaktuar, me qëllim që të sigurohet funksionimi i ekosistemit dhe arritja e vlerave, të përcaktuara më sipër për elementet biologjike të cilësisë.

Përqendrimet e lëndëve ushqyese nuk i tejkalojnë nivelet e përcaktuara, me qëllim që të sigurohet funksionimi i ekosistemit dhe arritja e vlerave, të përcaktuara më sipër për elementet e cilësisë biologjike.
	Kushtet në përputhje me arritjen e vlerave, të përcaktuara më lart për elementet biologjike të cilësisë.

	
	Ndotësit sintetikë specifikë
	Përqendrimet thuajse zero dhe të paktën nën kufijtë e diktimit të teknikave më të avancuara analitike në përdorim të përgjithshëm
	Përqendrimet nuk i tejkalojnë standardet e përcaktuara në përputhje me procedurën e detajuar në shtojcën VII, të këtij vendimi(1), pa ndikuar në nxjerrjen në treg të produkteve të mbrojtjes së bimëve dhe biocideve (< SCM)
	Kushtet në përputhje me arritjen e vlerave të përcaktuara më lart për elementet biologjike të cilësisë.

	
	Ndotësit josintetikë specifikë
	Përqendrimet mbeten brenda diapazonit tipik për kushtet natyrore, që i përkasin tipit të trupit ujor sipërfaqësor më të afërt, të krahasueshëm me trupin ujor artificial ose tepër të modifikuar (nivelet natyrore = nn).
	Përqendrimet nuk i tejkalojnë standardet e përcaktuara, në përputhje me procedurën e detajuar në shtojcën VII, të këtij vendimi(1), pa ndikuar në nxjerrjen në treg të produkteve të mbrojtjes së bimëve dhe biocideve (< SCM)
	Kushtet në përputhje me arritjen e vlerave, të përcaktuara më lart për elementet biologjike të cilësisë.



Zbatimi i standardeve, që rrjedhin nga ky protokoll, nuk kërkon zvogëlimin e përqendrimeve të ndotjes nën nivelet natyrore (SCM > nn).

SHTOJCA VII
PROCEDURA E PËRCAKTIMIT TË STANDARDEVE KIMIKE TË CILËSISË

1. AMBU-ja, për të përcaktuar standardet e cilësisë mjedisore për ndotësit e renditur në pikën 2, të kësaj shtojce, për mbrojtjen e biotës ujore, merr në konsideratë parashikimet e përcaktuara në këtë shtojcë. 
2. Ndotësit kryesorë, të përmendur në pikën 1, të kësaj shtojce, janë si më poshtë vijon: 
a) Komponimet organohalogjene dhe substancat që mund të formojnë këto komponime në mjedisin ujor;
b) Komponimet organofosfore;
c) Komponimet organike që përmbajnë kallajin;
ç) Substancat dhe preparatet ose produktet e krijuara nga shpërbërja e tyre, për të cilat është vërtetuar se kanë veti karcinogjene ose mutagjene dhe që mund të ndikojnë në funksionet steroidogjene, tiroidike, riprodhuese dhe funksione të tjera, të lidhura me sistemin endokrin në ose nëpërmjet mjedisit ujor;
d) Hidrokarburet e qëndrueshme dhe substancat e qëndrueshme organike toksike të bioakumulueshme;
dh) Cianidet;
e) Metalet dhe komponimet e tyre;
ë) Arseniku dhe komponimet e tij;
f) Biocidet dhe produktet e mbrojtjes së bimëve;
g) Materialet pezull;
gj) Substancat që kontribuojnë në eutrofikim (veçanërisht nitratet dhe fosfatet);
h) Substancat, të cilat kanë ndikim jo të favorshëm në bilancin e oksigjenit (dhe mund të maten përmes parametrave, si BOD, COD etj.). 
3. Standardet e cilësisë mjedisore mund të përcaktohen për ujin, sedimentin ose biotën. Kur është e mundur, për ndotësit e listuar në pikën 2, të kësaj shtojce, Agjencia Kombëtare e Mjedisit, si institucioni përgjegjës për monitorimin e mjedisit, do të grumbullojë, si të dhëna akute, ashtu edhe kronike për taksonet e mëposhtme, të cilat janë të rëndësishme për tipin e trupit ujor përkatës, si dhe për çdo takson tjetër ujor, për të cilin ka të dhëna në dispozicion. Grupet bazë të taksoneve janë:
a) algat dhe/ose makrofitet ujore;
b) dafnia ose organizmat, përfaqësues të ujërave të kripura;
c) peshqit.
4. AMBU-ja ndjek hapat e mëposhtëm për përcaktimin e përqendrimit maksimal mesatar vjetor:
a) AMBU-ja sigurohet që në çdo rast të jenë përcaktuar faktorët e përshtatshëm të sigurisë, në përputhje me natyrën dhe cilësinë e të dhënave të disponueshme dhe me metodat për kryerjen e vlerësimit të sigurisë, sipas parashikimeve në legjislacionin për menaxhimin e kimikateve, si dhe me faktorët e sigurisë, të paraqitur në tabelën 1:

Tabela 1. Faktorët e Sigurisë
	
	Faktori i sigurisë

	Të paktën një L(E)C50 akut për secilën prej tri niveleve trofike të grupit bazë
	1 000

	Një NOEC kronik (peshq, dafnia ose organizma përfaqësues të ujërave të kripura)
	100

	Dy NOEC kronikë nga llojet që përfaqësojnë dy nivele trofike (peshq, dafnia ose organizma përfaqësues të ujërave të kripura)
	50

	NOEC kronike për të paktën tri lloje (zakonisht peshq, dafnia ose organizma përfaqësues të ujërave të kripura dhe alga), që përfaqësojnë tri nivele trofike
	10

	Raste të tjera, përfshirë të dhëna nga terreni apo ekosisteme model, të cilat lejojnë përllogaritje dhe zbatim sa më të saktë të faktorëve të sigurisë
	Vlerësimi, rast pas rasti



b) Kur ka të dhëna për qëndrueshmërinë dhe bioakumulimin, atëherë ato merren parasysh për përcaktimin e vlerës përfundimtare të standardit të cilësisë mjedisore;
c) Kështu, standardi duhet krahasuar me çdo evidencë të studimeve nga terreni. Në rast se vërehen anomali, përllogaritjet duhen rishikuar për të mundësuar llogaritje më të saktë të faktorit të sigurisë;
ç) Standardi i përftuar i nënshtrohet shqyrtimit dhe konsultimit publik, në mënyrë që të llogaritet një faktor sigurie sa më i saktë.

